**A LEXUS ÁPRILIS 1-ÉN MEGINT JÓL MEGVICCELTE AMERIKAI ÜGYFELEIT**

**A világ vezető** [**környezetbarát hibrid elektromos**](https://www.lexus.hu/hybrid-2/#ct-hero) **prémium autógyártójaként ismert** [**Lexus**](http://www.lexus.hu/) **április 1.-én, azaz ’Bolondok napján’ hagyományosan szereti megviccelni a nagyközönséget. Tavaly ezen a napon a japán luxusmárka az emlékezetes** [**Sávtakarító rendszer**](https://www.youtube.com/watch?v=Tzqio8ig6Gk&feature=youtu.be)**ről (amellyel az előttünk haladó lassú jármű egy gombnyomással, biztonságosan átsorolható a külső sávba) szóló sajtóközleménnyel járatta a bolondját az autózás kedvelőivel, de idén április 1.-én sem maradt adós egy jópofa ugratással Amerikában: ezúttal az autó tökéletes testre szabásának módszerét, a „DNS-alapú Kiválasztást” harangozták be** [**egy elképesztően vicces videóval**](https://www.youtube.com/watch?v=fuDYKljzcZE&feature=youtu.be)**, és az alábbi sajtóközleménnyel. Kíváncsiak volnánk, vajon hányan hívták fel Lexus márkakereskedőjüket a szolgáltatásról érdeklődve, mielőtt leesett volna nekik a turpisság…**

Alább tehát az amerikai sajtóközlemény szövege olvasható, a videó pedig ezen a linken tekinthető meg: <https://www.youtube.com/watch?v=fuDYKljzcZE&feature=youtu.be>

Eddig csak a képzeletünkben létezett, mostantól azonban valóság a minden egyes igényünknek teljesen megfelelő autó megtalálása. A személyi genetika piacvezető szakértője, a 23andMe és a Lexus megtalálta a végső megoldást az autók személyre szabására. A DNS-alapú Kiválasztás az autóvásárlás forradalmian új módszerének ígérkezik, amelynek során egyetlen dolog számít: az autóvezető. A DNS-alapú Kiválasztás lehetősége április 1-től áll rendelkezésre a Lexus márkakereskedésekben. A módszer szabadalmaztatott DNS-szekvenciáló technológiája összepárosítja az autóvezető egyéni tulajdonságait a Lexusok jellemzőivel. Az innovatív eljárás az autós DNS-kódja alapján nagy pontossággal választja ki a vásárló számára ideális modellt és felszereltséget. Például ha a vevő nem hajlamos a kopaszodásra, az autó felszereltségében szerepelhet a napfénytető is, ha pedig a génjeiben hordozza a szeplősödést, akkor az autóba sötétített, UV-szűrő üvegek kerülnek. A 23andMe szakemberei olyan mélységben értelmezik egy ember DNS-kódját, hogy az új módszer 99,99967 százalékos pontossággal képes kiválasztani a vásárlónak való fényezést, kárpitozást, motorteljesítményt, sőt még az előre programozott rádióadókat is. Mostantól szinte lehetetlen lesz megmondani, hol végződik az ember, és hol kezdődik az autó.

*„A Lexus mindig is megszállottan törekedett az egyéni ügyfélélmény megteremtésére, legyen szó akár a jármű kiválasztásáról, akár az autó éveken át történő használatáról.”* – fogalmaz Cooper Ericksen, a Lexus marketingért felelős alelnöke. „*A vásárlók elvárásainak túlszárnyalása a Lexus génállományának szerves része. Most mindezt új szintre emeljük azzal, hogy e folyamatba vásárlóink génjeit is bevonjuk.”*

A DNS-alapú Kiválasztás folyamata alig 10 percet vesz igénybe, és semmilyen kérdésre nem kell közben válaszolni. A Lexus értékesítői nyálmintát vesznek a vevőtől, amit elküldenek a 23andMe laboratóriumába, hogy a szakemberek elvégezzék a megfelelő teszteket. 48 órán belül elkészül a tökéletes jármű, amit az ügyfél házához szállítanak. A vezetőnek ezentúl indítókulcsra sem lesz szüksége, mivel a forradalmian új, nyál-alapú indítórendszer a kormánykeréken elhelyezett DNS-gyújtásszenzorral működik. Csak nyalja meg, és már indulhat is! A vásárlók április 1-től kérhetnek időpontot helyi Lexus márkakereskedésüknél.

Nos, idén is nagyot húzott a Lexus, aki a tavalyi filmre is kíváncsi volna, az itt éri el:

<https://www.youtube.com/watch?v=Tzqio8ig6Gk&feature=youtu.be>

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com